Darnózseli Közös Önkormányzati Hivatal

szervezeti és működési szabályzata

(SZMSZ)

A Magyarország helyi önkormányzatairól szóló 2011. évi CLXXXIX. törvény 84 – 86. §-ai és a 42. § 2. pontjának felhatalmazása alapján és az államháztartásról szóló törvény végrehajtásáról kiadott 368/2011. (XII. 31.) kormányrendelet 13. §-ában megfogalmazottak figyelembevételével Darnózseli, Dunaremete, Hédervár, Kisbodak és Lipót Községek Önkormányzat Képviselő-testületei a 2013. január 1. nappal létrehozott közös önkormányzati hivatal Szervezeti és Működési Szabályzatát az alábbiak szerint hagyja jóvá:

1. **A közös önkormányzati hivatal jogállása és irányítása**

**1. §** (1) A képviselő–testületek által közösen létrehozott Darnózseli Közös Önkormányzati Hivatal (a továbbiakban: KÖH) megnevezése és címe: Darnózseli Közös Önkormányzati Hivatal, 9235 Darnózseli, Ady Endre u.8.

A KÖH Alapító Okiratát a képviselő-testületek 2012. december 12-én kelt határozattal fogadták el, mely e szabályzat 1. számú függeléke.

(2) A KÖH jogállása: Egységes, jogi személyiséggel és teljes jogkörrel rendelkező, önállóan gazdálkodó költségvetési szerv.

(3) A KÖH alapítója és felügyeleti szerve: Darnózseli község, továbbá Dunaremete, Hédervár, Kisbodak és Lipót Községek Önkormányzatának Képviselő-testületei.

(4) A KÖH törzsszáma:802981

(5) A KÖH költségvetési számlaszáma: 12096705-01375449-00100000

(6) A KÖH számlavezetője: Raiffeisen Bank Zrt.

9022 Győr Arany János u. 28-32.

(7) A KÖH működési területe Darnózseli, Dunaremete, Hédervár, Kisbodak és Lipót községek közigazgatási területe.

(8) A KÖH vállalkozási tevékenységei: vállalkozási tevékenységet nem végez.

(9) A KÖH szakágazati besorolása: 841105

(10) A KÖH telephelyei:

9235 Dunaremete, Szabadság utca 2.

9178 Hédervár, Fő u. 42.

9234 Kisbodak, Felszabadulás utca 1.

9233 Lipót, Fő tér 2.

állandó kirendeltségei:

9178 Hédervár, Fő u 42.

9233 Lipót, Fő tér 2.

ügyfélszolgálat:

9235 Dunaremete Szabadság utca 2.

9234 Kisbodak Felszabadulás utca 1.

(11) KÖH bélyegzői:

a) kör alakú pecsétje van, közepén a Magyarország címere helyezkedik el, a köríven a következő felirat olvasható:

Darnózseli Közös Önkormányzati Hivatal

Darnózseli Közös Önkormányzati Hivatal Hédervári Kirendeltsége

Darnózseli Közös Önkormányzati Hivatal Lipóti Kirendeltsége

b) téglalap alakú pecsétje (fejbélyegző) következő felirattal:

Darnózseli Közös Önkormányzati Hivatal

9235 Darnózseli, Ady Endre u.8.

Adószám: 15802987-1-08

Banksz. sz.: 12096705-01375449-00100000

Darnózseli Közös Önkormányzati Hivatal Hédervári Kirendeltsége

9178 Hédervár, Fő u. 42.

Adószám: 15802987-1-08

Banksz. sz.: 12096705-01375449-00100000

Darnózseli Közös Önkormányzati Hivatal Lipóti Kirendeltsége

9233 Lipót, Fő tér 2.

Adószám: 15802987-1-08

Banksz. sz.: 12096705-01375449-00100000

**2. §** A KÖH-t - a képviselő-testületek döntései szerint és saját önkormányzati jogkörében Darnózseli község polgármestere irányítja, de jegyzője vezeti.

**II. A KÖH feladatai**

**3. §** (1) A KÖH feladata alapvető feladata a jegyző hatáskörébe tartozó államigazgatási ügyek intézése, a döntések szakmai előkészítése, a döntések végrehajtásának szervezése és ellenőrzése.

(2) A KÖH segíti a képviselő–testületek és bizottságaik, továbbá az általuk létrehozott szervek munkáját, annak eredményességének elősegítését.

**4. §** (1) A KÖH a képviselő–testületek tevékenységével kapcsolatban:

a) szakmailag előkészíti az önkormányzati rendelet-tervezeteket, a testületi előterjesztéseket, a határozati javaslatokat, valamint vizsgálja a törvényességet,

b) nyilvántartja a képviselő–testületek döntéseit,

c) szervezi a képviselő–testületek rendelkezéseinek végrehajtását, a végrehajtás ellenőrzését,

d) ellátja a képviselő–testületek munkájával kapcsolatos egyéb nyilvántartási, ügyviteli, adminisztrációs feladatokat.

(2) A KÖH a képviselő–testületek bizottságai működésével kapcsolatban:

a) biztosítja a feladat jellegének megfelelően a bizottságok működéséhez szükséges ügyviteli feltételeket,

b) szakmailag előkészíti a bizottsági előterjesztéseket, jelentést, beszámolókat, egyéb anyagokat,

c) tájékoztatást nyújt a bizottsági kezdeményezések megvalósítási lehetőségéről, valamint szakmailag véleményezi a bizottságokhoz érkező kérelmeket, javaslatokat,

d) gondoskodik a bizottsági döntések nyilvántartásáról, végrehajtásáról.

(3) A KÖH a képviselők munkájának segítése érdekében:

a) elősegíti a képviselők jogainak gyakorlását,

b) köteles a képviselőket a KÖH teljes munkaidejében fogadni és részére a szükséges felvilágosítást megadni,

c) közreműködik a képviselők tájékoztatásának megszervezésében.

(4) A KÖH a polgármesterek munkájával kapcsolatban:

a) döntést készít elő, szervezi a végrehajtást,

b) segíti a képviselő–testületi munkával kapcsolatos tisztségviselői tevékenységet,

c) nyilvántartja a polgármesterek döntéseit.

(5) A KÖH belső ellenőrzéssel kapcsolatos rendelkezései:

**a.) Belső ellenőrzés jogállása**

A belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni. A belső ellenőrzést végző személy vagy szervezet tevékenységét a költségvetési szerv vezetőjének közvetlenül alárendelve végzi, jelentéseit közvetlenül a költségvetési szerv vezetőjének küldi meg

A Darnózseli Közös Önkormányzati Hivatal és a hozzátartozó önkormányzatok belső ellenőrzési feladatait – a belső ellenőrzési alapszabályban foglaltak szerint – külső szolgáltató bevonásával látják el. Az erre vonatkozó megállapodásban rendelkezni kell a belső ellenőrzési vezetői feladatok és kötelességek ellátásának módjáról is.

A külső szolgáltató bevonásának indoka, hogy a költségvetési szervek nem rendelkeznek belső ellenőrzési egységgel, illetve belső ellenőrrel, mivel önálló belső ellenőrzési egység kiépítése, vagy belső ellenőr teljes munkaidőben történő foglalkoztatása nem lenne gazdaságos.

A külső szolgáltatónak munkája során be kell tartania a vonatkozó jogszabályi előírásokat, a kapcsolódó nemzetközi és hazai ellenőrzési standardokat, illetve „A belső ellenőrökre vonatkozó etikai kódex” előírásait és meg kell felelnie a Belső ellenőrzési kézikönyvében foglalt elvárásoknak.

**b.) A külső szolgáltató belső ellenőrzési feladatai**

A belső ellenőrzés tevékenysége kiterjed a Közös Hivatal és az Önkormányzatok valamennyi tevékenységére, különösen a költségvetési bevételek és kiadások tervezésének, felhasználásának és elszámolásának, valamint az eszközökkel és forrásokkal való gazdálkodásnak a vizsgálatára.

**c.) A belső ellenőrzés bizonyosságot adó tevékenysége körében ellátandó feladatok:**

* elemezni, vizsgálni és értékelni a belső kontrollrendszerek kiépítésének, működésének jogszabályoknak és szabályzatoknak való megfelelését, valamint működésének gazdaságosságát, hatékonyságát és eredményességét;
* elemezni, vizsgálni a rendelkezésre álló erőforrásokkal való gazdálkodást, a vagyon megóvását és gyarapítását, valamint az elszámolások megfelelőségét, a beszámolók valódiságát;
* a vizsgált folyamatokkal kapcsolatban megállapításokat, következtetéseket és javaslatokat megfogalmazni a kockázati tényezők, hiányosságok megszüntetése, kiküszöbölése vagy csökkentése, a szabálytalanságok megelőzése, illetve feltárása érdekében, valamint a költségvetési szerv működése eredményességének növelése és a belső kontrollrendszerek javítása, továbbfejlesztése érdekében;
* nyilvántartani és nyomon követni a belső ellenőrzési jelentések alapján megtett intézkedéseket.
* A bizonyosságot adó tevékenységet az alábbi ellenőrzési típusok szerint kell ellátni:
* a szabályszerűségi ellenőrzés arra irányul, hogy a vizsgált költségvetési szerv működése, illetve tevékenysége megfelelően szabályozott-e, és érvényesülnek-e a hatályos jogszabályok, belső szabályzatok és vezetői rendelkezések előírásai;
* a pénzügyi ellenőrzés célja a vizsgált költségvetési szerv, program vagy feladat pénzügyi elszámolásainak, valamint az ezek alapjául szolgáló számviteli nyilvántartások ellenőrzése;
* a rendszerellenőrzés keretében az egyes rendszerek kialakításának, illetve működésének átfogó vizsgálatát kell elvégezni;
* a teljesítmény-ellenőrzés célja annak megállapítása, hogy a vizsgált költségvetési szerv által végzett tevékenységek, programok egy jól körülhatárolható területén a működés, illetve a forrásfelhasználás gazdaságosan, hatékonyan és eredményesen valósul-e meg;
* az informatikai ellenőrzés a költségvetési szervnél működő informatikai rendszerek megfelelőségére, megbízhatóságára, biztonságára, valamint a rendszerben tárolt adatok teljességére, megfelelőségére, szabályosságára és védelmére irányul.

**d.) A tanácsadó tevékenység keretében ellátható feladatok:**

* vezetők támogatása az egyes megoldási lehetőségek elemzésével, értékelésével, vizsgálatával, kockázatának becslésével;
* pénzügyi, tárgyi, informatikai és humánerőforrás-kapacitásokkal való ésszerűbb és hatékonyabb gazdálkodásra irányuló tanácsadás;
* a vezetőség szakértői támogatása a kockázatkezelési és szabálytalanságkezelési rendszerek és a teljesítménymenedzsment rendszer kialakításában, folyamatos továbbfejlesztésében;
* tanácsadás a szervezeti struktúrák racionalizálása, a változásmenedzsment területén;
* konzultáció és tanácsadás a vezetés részére a szervezeti stratégia elkészítésében;
* javaslatok megfogalmazása a költségvetési szerv működése eredményességének növelése és a belső kontrollrendszerek javítása, továbbfejlesztése érdekében, a költségvetési szerv belső szabályzatainak tartalmát, szerkezetét illetően.

**5. §** (1) A KÖH az önkormányzatok intézményeivel kapcsolatos szervezési, irányítási, ellenőrzési feladatok ellátásában részt vesz, szakmai segítő tevékenységet folytat.

(2) A KÖH a pénzügyi, gazdálkodási, vagyonkezelési, intézményi gazdálkodás ellenőrzési feladatok körében ellátja:

a) az intézményi tervezés, beszámoltatás, intézményi gazdálkodás irányítását,

b) a beruházás, felújítás előkészítését, lebonyolítását,

c) a belső gazdálkodás szervezését, a belső létszám– és bérgazdálkodást, intézményi pénzellátást,

d) a költségvetési intézmények ellenőrzését, az intézmény számviteli munkájának irányítását,

e) az önkormányzat ingatlanvagyonával, vagyoni érdekeltségeivel és egyéb vagyonával kapcsolatos közgazdasági, pénzügyi, jogi feladatokat.

**6. §** (1) A KÖH feladata az önkormányzatok működésével, valamint az államigazgatási ügyek döntésre való előkészítésével és végrehajtásával kapcsolatos feladatok ellátása, a törvényesség betartása, a képviselő-testület döntéseinek végrehajtása az állampolgári jogok érvényesülése.

(2) A közös önkormányzati KÖH –ről szóló megállapodás jelen SZMSZ 2. számú függelékét képezi.

(3) A KÖH közreműködik az igazgatás szakmai kérdéseinek korszerűsítésében, más államigazgatási, önkormányzati szervekkel való kapcsolattartásban.

**III.**

**A polgármester, az alpolgármester**

**7. §** (1) A polgármester feladatát és hatáskörét a jogszabályok, valamint a képviselő–testület határozza meg.

(2) A polgármester főbb feladatai a KÖH működésével kapcsolatban:

a) a képviselő-testület döntései szerint és saját hatáskörében irányítja a közös önkormányzati hivatalt;

b) a jegyző javaslatainak figyelembevételével meghatározza a közös önkormányzati hivatalnak feladatait az önkormányzat munkájának a szervezésében, a döntések előkészítésében és végrehajtásában;

c) a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

(3) A Közös Önkormányzati Hivatal székhelye szerinti polgármestere a jegyző tekintetében gyakorolja a munkáltatói jogokat azzal, hogy a döntéséhez, intézkedéséhez a Közös Önkormányzati Hivatalt alkotó polgármesterek előzetes egyetértése szükséges.

**8. §** A polgármester tartós távollétében, illetve akadályoztatása esetén az alpolgármestert a polgármester jogosultsága illetik meg.

**IV.**

**A jegyző**

**9. §** (1) A jegyző a KÖH vezetője, aki szakmailag felelős a KÖH működéséért. Tevékenysége során felelős a közérdeknek és a jogszabályoknak megfelelő, szakszerű, pártatlan és igazságos, a színvonalas ügyintézés szabályainak megfelelő ellátásáért.

(2) A jegyző feladatai a jogszabályokban meghatározottakon túlmenően különösen a következők:

A jegyző

a) dönt a jogszabály által hatáskörébe utalt államigazgatási ügyekben;

b) gyakorolja a munkáltatói jogokat a közös önkormányzati hivatal köztisztviselői és munkavállalói tekintetében;

c) gondoskodik az önkormányzat működésével kapcsolatos feladatok ellátásáról;

d) tanácskozási joggal vesz részt a képviselő-testület, a képviselő-testület bizottságának ülésén;

e) jelzi a képviselő-testületnek, a képviselő-testület szervének és a polgármesternek, ha a döntésük, működésük jogszabálysértő;

f) évente beszámol a képviselő-testületnek a hivatal tevékenységéről;

g) döntésre előkészíti a polgármester hatáskörébe tartozó államigazgatási ügyeket;

h) dönt azokban a hatósági ügyekben, amelyeket a polgármester ad át;

i) dönt a hatáskörébe utalt önkormányzati és önkormányzati hatósági ügyekben;

j) a hatáskörébe tartozó ügyekben szabályozza a kiadmányozás rendjét.

**V.**

**A köztisztviselő**

**10. §** A KÖH köztisztviselője az ügyintézés során köteles:

a) az anyagi és eljárási jogszabályokat maradéktalan érvényre juttatni,

b) az ügyeket hatékonyan, humánusan intézni,

c) az ügyintézési határidőt betartani,

d) az ügyintézés színvonalát emelni,

e) az ügyfelet kulturáltan felvilágosítani,

f) ügyfélfogadási időben az ügyfeleket fogadni,

g) ügyintézése során az ügyfelekkel kulturáltan, humánusan viselkedni,

h) az ügyiratokat az iratkezelési szabályzat szerint kezelni,

i) a munkaköri leírásában megjelölt feladatkört legjobb tudása szerint ellátni.

**11. §** (1) Vagyonnyilatkozat-tételre az alábbi köztisztviselők kötelezettek:

a) jegyző,

b) valamennyi beosztott köztisztviselő,

(2) A vagyonnyilatkozat átadására, nyilvántartására, a vagyonnyilatkozatban foglalt személyes adatok védelmére vonatkozó szabályokat betartva kell eljárni.

**VI.**

**A KÖH szervezeti felépítése**

**12. §** (1) A KÖH szervezeti felépítését jelen SZMSZ 1. számú melléklet tartalmazza.

(2) A KÖH engedélyezett létszámkerete: - köztisztviselő 11 fő

- Kttv. alapján foglalkoztatott 11 fő

(3) A KÖH mindenkori engedélyezett álláshelyeinek számát Darnózseli Község Önkormányzat Képviselő-testülete minden évben az önkormányzat éves költségvetési rendeletében határozza meg.

(4) A KÖH köztisztviselőnek és munkavállalóinak munkaköri megnevezése:

a) vezetők esetén: jegyző

b) beosztott köztisztviselők munkaköri megnevezését a besorolásuk adja (pl.főtanácsos, főelőadó stb.).

(5) A KÖH dolgozóinak feladat- és hatáskörét jelen SZMSZ 2. számú melléklete tartalmazza.

**VII.**

**A KÖH működése**

**13. §** A képviselet ellátásával összefüggő feladatok:

A KÖH-t a jegyző, illetve felhatalmazása alapján a helyettese jogosult képviselni,

**14. §** (1) A KÖH munkarendje heti 40 óra.

(2) KÖH dolgozóinak munkaideje

- hétfőtől csütörtökig 7,30 - 16,00

- pénteken 7,30 - 13,30

tart, mely magában foglalja az ebédidőt is (12,00 - 12,30)

(3) A KÖH ügyfélfogadásának rendje:

a) – hétfőtől csütörtökig 7,30 - 16,00

- pénteken 7,30 - 13,30

b) a jegyző ügyfélfogadási rendje:

Darnózseli: 11 óra

Hétfő: 13.00 óra – 15.00 óra

Kedd: 10.00 óra – 12.00 óra

Szerda: 13.00 óra – 16.00 óra

Csütörtök: 08.00 óra – 12.00 óra

Dunaremete: 1 óra

Szerda 09-10 óráig

Hédervár: 7,5 óra

Hétfő 15.00 óra – 16.00 óra

Kedd: 07.30 óra – 10.00 óra

Csütörtök: 13.00 óra – 16.00 óra

Péntek 11.00 óra - 12.00 óra

Kisbodak: 1 óra

Hétfő 9-10 óráig

Lipót: 4,5 óra

Hétfő: 10.30 óra – 12.00 óra

Szerda: 10.30 óra – 12.00 óra

Péntek: 7.30 óra – 09.00 óra

(3) Az európai parlamenti, országgyűlési, települési képviselőket és az önkormányzat intézményeinek vezetőit munkaidőben bármikor fogadni kell.

(4) Ügyfélfogadási időn kívül is fogadni kell azokat az ügyfeleket, akiknek lakóhelye nem az 5 társult önkormányzat illetékességi területén van, továbbá ügyfélfogadási időtől függetlenül ügyfél részére ki kell adni a különböző hatósági igazolásokat (pl. anyakönyvi kivonat) továbbá azokban az ügyekben, amelyekben az intézkedés késedelme kárral, vagy egyéb hátránnyal járna.

(5) A KÖH ügyfélfogadási rendjét az épületek főbejáratánál jól látható módon ki kell függeszteni.

(6) A jegyző és a KÖH dolgozók a helyszínen kötelesek a szükséges felvilágosításokat megadni az ügyfelek számára, az általuk kért beadvány űrlapokat átadni, az ügyfelek beadványait átvenni és a helyben elintézhető ügyeket elintézni. Szükség esetén jogsegély szolgálatot nyújtani.

(7) Az ügyfélfogadási napok és az érdemi munkához szükséges létszám megszervezése a jegyző feladata.

(8) Munkaidőn kívül, illetve a heti szabad- és pihenőnapokon is el kell látni az alábbi szolgáltatásokat:

a./ házasságkötés

b./ névadó ünnepség

c./ választások, népszavazás lebonyolítása

d./ testületi ülések, közmeghallgatások, egyéb rendezvények,

e./ halasztást nem tűrő közérdekű feladatok

**15. §** (1) Külszolgálat, illetve kiküldetés teljesítése a jegyző előzetes engedélye alapján történhet.

(2) A dolgozó kiküldetése során felmerülő költségek elszámolása utólag történik. Az útiszámlákat a jegyző igazolása után lehet számfejteni.

**16.§ Munkaértekezlet tartása**

Szükség szerint, de évenként legalább két alkalommal hivatali munkaértekezletet kell tartani. A munkaértekezleten átfogóan értékelni kell a hivatal tevékenységét, meg kell határozni a következő időszak fontosabb feladatait, tennivalóit. A munkaértekezletre a polgármestereket meg kell hívni.

**17.§ Pénzügyi, számviteli rend**

A KÖH pénzügyi – számviteli rendjét külön szabályzat tartalmazza.

**18.§ Ügyiratkezelés speciális szabályai**

(1) A KÖH címére érkező küldeményeket a jegyző bontja. A hivatalos küldeményeket az adminisztrátor a jegyző irányításával érkeztető bélyegzővel látja el, iktatja, és az érintett ügyintézőre szignálja.

(2) Felbontás nélkül a polgármesterekhez kell továbbítani az érintett képviselő-testületnek, illetve polgármesternek címzett küldeményeket.

(3) Felbontás nélkül a címzettnek kell továbbítani a névre szóló küldeményeket.

Az érintett ügyintéző távollétében a névre szóló, de egyértelműen hivatali küldeményt a jegyző bonthatja fel.

(4) Az iktatást naponta 11 óráig el kell végezni és még aznap az ügyintézőnek át kell adni.

(5) A jegyző távolléte esetén a jegyző által kijelölt köztisztviselő helyettesíti és látja el ezen feladatokat.

(6) Amennyiben az ügyfél személyesen nyújtja be, vagy jegyzőkönyvbe mondja kérelmét, illetve a KÖH- höz tartozó más községből az ott ügyfélfogadást tartó hozza be az ügyiratot, úgy azt a jegyzőnek kell átadni.

(7) Elintézett ügyiratok irattárba helyezése az ügyintéző aláírásával és irattári záradékkal ellátva történhet.

(8) A jegyző a KÖH teljes közigazgatási területén átveheti bármely, a KÖH illetékességi területéhez tartozó önkormányzat hivatalos iratát, és azokat addig helyben, magánál, illetve hivatalos helyen tárolhatja, míg a címzett önkormányzati szervhez nem tudja eljuttatni.

**19.§ Kiadmányozás rendje**

A jegyzőt illető kiadmányozási jogkört a jegyző az alábbiak szerint osztja meg:

(1) Egyedi államigazgatási ügyekben hozott határozatokat, valamint társhatósághoz küldött átiratokat és az előkészítéshez szükséges iratokat, valamint a felettes hatóságokhoz küldött jelentéseket a jegyző kiadmányozza.

(2) Az adóügyi ügyintéző jogosult a kísérőlevelek, fizetési felszólítások, értesítések a folyószámla egyenlegről aláírására.

(3) A pénzügyi ügyintézők jogosultak a kísérőlevelek, fizetési felszólítások aláírására.

(4) Anyakönyvezésénél ügyintéző, anyakönyvvezető kiadmányoz.

(5) Kiadmányozás rendje nem terjed ki a pénzügyi gazdálkodási kiadmányozásra. Az erre vonatkozó szabályokat külön pénzügyi szabályzatok tartalmazzák.

**20.§ Helyettesítés rendje**

A jegyzőt Duskievicz Rudolfné darnózseli igazgatási előadója helyettesíti.

**21.§.** A KÖH házipénztár, selejtezési, leltározási, ügykezelési, munka- tűz- balesetvédelmi és más jogterületeket érintő rendelkezéseit külön szabályok tartalmazzák.

**22. § Szabadság engedélyezése**

Szabadság igénybevételét 3 nappal az igénybevételt megelőzően be kell jelenteni a jegyzőnek. Külön indokolt esetben soron kívül is engedélyezhető.

**23. §** **Záró rendelkezések**

A KÖH SZMSZ-e a társult önkormányzatok képviselő-testületeinek jóváhagyásával a kihirdetését követő napon lép hatályba.

Darnózseli, 2014. május 29.

**Fazekas Zoltán Veilandics Eszter**

**polgármester jegyző**

**Záradék:**

Darnózseli Közös Önkormányzati Hivatal Szervezeti és működési szabályzatát

Darnózseli Község Önkormányzat Képviselő-testülete a 56/2014. (V.29.) határozatával jóváhagyta.

Darnózseli Közös Önkormányzati Hivatal Szervezeti és működési szabályzatát

Dunaremete Község Önkormányzat Képviselő-testülete a 20/2014. (V.30.) határozatával jóváhagyta.

Darnózseli Közös Önkormányzati Hivatal Szervezeti és működési szabályzatát

Hédervár Község Önkormányzat Képviselő-testülete a 48/2014. (V.19.) határozatával jóváhagyta.

Darnózseli Közös Önkormányzati Hivatal Szervezeti és működési szabályzatát

Kisbodak Község Önkormányzat Képviselő-testülete a 21/2014. (V.30.) határozatával jóváhagyta.

Darnózseli Közös Önkormányzati Hivatal Szervezeti és működési szabályzatát

Lipót Község Önkormányzat Képviselő-testülete a 37/2014. (V.29) határozatával

jóváhagyta.

**Veilandics Eszter**

**jegyző**

Kihirdetve:

2014. május 30.

Veilandics Eszter

jegyző